Eurovision Song Contest 1958

3. Eurovision Song ContestDatum12. Mäerz 1958StadHilversum (Holland)GebaiAVRO StudiosGewënnerAndré Claveau (Frankräich)Zuel vu Länner10Nei ParticipatiounenSchwedenModeratiounHannie LipsInterval Act Het MetropoleOfstëmmungsreegelA jiddwer Land souzen zéng Jurymemberen. Jiddwer Member huet mat engem Punkt fir een Titel ofgestëmmt.

Den 3. Eurovision Song Contest (offiziell de Grand Prix Eurovision de la Chanson Européenne), war den 12. Mäerz 1958 an Holland. Organiséiert gouf d'Eurovisioun dëst Joer an den AVRO Studios zu Hilversum. Moderatorin war d'Hannie Lips. 
Eng nei Natioun, Schweden, ass derbäikomm. Groussbritannien huet awer dëst Joer net matgemaach, dofir ass d'Gesamtzuel vun de Länner d'selwecht bliwwe wéi dat Joer virdrun.

1958 huet et sech agebiergert datt de Grand Prix ëmmer soll an deem Land ofgehale ginn dat am Joer virdru gewonnen hat.

D'Gewënnerinne vun de Virjoren, d'Lys Assia an d'Corry Brokken hunn 1958 och nees matgemaach. Fir Däitschland ass fir d'zweet Kéier d'Margot Hielscher ugetrueden.

D'Ofstëmmung gouf gemaach wéi dat Joer virdrun: An all Land souzen 10 Jurysmemberen, déi jeeweils eng Stëmm ze verginn haten. D'Resultater goufen telefonesch an ëffentlech op Hilversum iwwermëttelt.

Déi éischt Plaz krut de Vertrieder vu Frankräich André Claveau mat 3 Punkte Virsprong virum Lys Assia (Schwäiz). Déi drëtt Plaz krut den Domenico Modugno, dee fir Italien ugetruede war.

 Klassement 
 Plaz  Land  Interpret  Titel  Punkten 1.  Frankräich  André Claveau  Dors, mon amour  27 2.  Schwäiz  Lys Assia  Giorgio  24 3.  Italien  Domenico Modugno  Nel blu dipinto di blu  13 4.  Schweden  Alice Babs  Lilla stjärna  10 5.  Belsch  Fud Leclerc  Ma petite chatte  8 5.  Éisträich  Liane Augustin  Die ganze Welt braucht Liebe  8 7.  Däitschland  Margot Hielscher  Für zwei Groschen Musik  5 8.  Dänemark  Raquel Rastenni  Jeg rev et blad ud af min dagbog  3 9.  Holland  Corry Brokken  Heel de wereld  1 9.  Lëtzebuerg  Solange Berry  Un grand amour  1

 Um Spaweck 
 Eurovision.tv
 Eurovision.de
 diggiloo.net

 Frankfurt um Main (Däitschland) 100px Cannes (frankräich) ESC 1957 Eurovision Song Contest ESC 1959

1958
Kategorie:Musek 1958
Kategorie:Provënz Nordholland